Shave ice fremstilles ved at en isblokk spinnes over et høvelblad. Dette gir isflak med en myk, snøaktig konsistens. Isen samles i et beger og det helles over sirup med forskjellig smak. Kunden kan som regel velge forskjellige smaker, gjerne flere i samme porsjon shave ice. Det tilføyes gjerne også vaniljeis, azuki-bønner (søte, røde bønner), søtende kondensert melk eller li-hing-mui-pulver (pulverisert, tørket og saltet plomme) i bunnen av begeret eller på toppen av isen for aroma og smak.